钦定古今图书集成/明伦汇编/氏族典/第608卷 > 《廖用贤尚友录》 > 第五访
## 钦定古今图书集成/明伦汇编/氏族典/第608卷 > 《廖用贤尚友录》 > 第五访

按《后汉书第五访传》：“访字仲谋，京兆长陵人，司空伦
之族孙也。少孤贫，常佣耕以养兄嫂，有闲暇则以学
文。仕郡为功曹，察孝廉，补新都令，政平化行，三年之
间，邻县归之，户口十倍。迁张掖太守，岁饥，粟石数千，
访乃开仓赈给，以救其敝。由是一郡得全。岁馀，官民
并丰，界无奸盗。迁南阳太守，去官，拜护羌校尉，边境”
服其威信。卒于官。